વોશિંગ્ટન- પાકિસ્તાનમાં નવી સરકાર બનવા જઈ રહી છે. પરંતુ તે પહેલાં અમેરિકાએ પાકિસ્તાન માટે સારા સમાચાર આપ્યા છે. અમેરિકન સંસદ દ્વારા પસાર કરવામાં આવેલા સંરક્ષણ બિલ અનુસાર હવે પાકિસ્તાનને અમેરિકા પાસેથી સહાય મેળવવા માટે આતંકવાદી નેટવર્ક સામે પગલાં લેવાની જરુર નથી. ગત રોજ અમેરિકન સંસદમાં પસાર કરવામાં આવેલા આ બિલમાં પાકિસ્તાનને આપવામાં આવતી સહાય ઘટાડીને ભલે 15 કરોડ ડોલર કરવામાં આવી છે. પરંતુ હવે પાકિસ્તાનને આ સહાય મેળવવાના બદલામાં હક્કાની નેટવર્ક અને લશ્કર-એ-તૈયબા સામે પગલાં લેવાની રાખવામાં આવેલી પૂર્વ શરત ટ્રમ્પ પ્રશાશન દ્વારા દૂર કરવામાં આવી છે.